Nakon što pogledate video lekciju, u bilježnice napišite naslov i prepišite plan ploče koji je u nastavku.

Učenici 8.b razreda neka ostave u bilježnici jedan list prazan kako bismo dovršili gradivo o povijesti jezika kada će ta lekcija biti na redu.

Poveznica na video lekciju:

<https://www.youtube.com/watch?v=bvoYJJfIHH8&feature=youtu.be&list=PL9Mz0Kqh3YKqNMiDs10U0umUFgZ8KQFb->

**PLAN PLOČE:**

**Zagrebačka škola crtanoga filma**

Začetnici hrvatskog crtanog filma su braća Walter i Norbert Neugebauer (najpoznatiji crtani filmovi su im “Veliki miting” i “Svi na izbore”).

Prvi hrvatski crtani film u boji je “Crvenkapica” iz 1955. godine.

Obilježja Zagrebačke škole crtanog filma:

- nastala na domaćoj stripovskoj tradiciji

- reducirana animacija (nastala traženjem jeftinijeg rješenja) kao sredstvo karakterizacije lika

- zlatno razdoblje obilježili su: Dušan Vukotić, Vatroslav Mimica i Vladimir Kristl

- ostali poznati autori su: Zdenko Gašparović, Zlatko Bourek, Milan Blažeković, Borivoj Dovniković, Zlatko Grgić, Nedeljko Dragić, Pavao Štalter, Ante Zaninović, Milan Blažeković, Krešimir Zimonić, Boris Kolar, Joško Marušić

Dušan Vukotić je za film “Surogat” osvojio Oscara za najbolji kratki animirani film.

“Profesor Baltazar” - poznati lik iz radionice Zagrebačke škole crtanog filma, od 1968. do kraja sedamdesetih napravljeno je 59 filmova